
R E F E R A T   D E   A P R O B A R E
privind  stabilirea perioadei de pășunat pentru pajiștile proprietarilor și/sau deținătorilor legali ai acestora din municipiul Brad
 
	Pășunile reprezintă cea mai ieftină sursă pentru asigurarea hranei erbivorelor în perioada de vegetație.
	Conform prevederilor art. 6 din Ordinul Ministrului Agriculturii și Dezvoltării Rurale nr. 544/2013 privind metodologia de calcul al încărcăturii optime de animale pe hectar de pajişte:
	 „(1) Începerea păşunatului se face în funcţie de condiţiile pedoclimatice şi de gradul de dezvoltare a covorului ierbos.
      (2) Se evită începerea păşunatului prea devreme, care poate afecta perioada de regenerare, sănătatea şi supravieţuirea plantelor.
	 (3) Perioada de păşunat se va încheia în luna noiembrie, la o dată stabilită în funcţie de evoluţia temperaturilor şi regimul precipitaţiilor.
	(4) Data începerii şi încheierii păşunatului, […], se stabilesc prin hotărâre a consiliului local”.
	Ținând cont de toate caracteristicile climei zonale,  durata sezonului de pășunat pentru municipiul Brad este de cca. 180 zile, depinzând de fiecare an în parte (ploios, secetos).
	Animalele pot fi introduse în pajiști după data de 20 aprilie în anii secetoși, în zonele mai joase și după data de 1 mai în zonele mai înalte.
	Este indicat ca folosirea pajiștilor prin pășunat să nu se facă după data de 1 noiembrie deoarece plantele au nevoie de 20 - 30 de zile până la instalarea înghețurilor permanente pentru refacerea masei vegetative, pentru o mai bună suportare a înghețurilor pe de o parte, iar pe de altă parte pentru pornirea timpurie în vegetație.
	Astfel, am inițiat prezentul proiect de hotărâre prin care am propus stabilirea  perioadei de pășunat pentru pajiștile proprietarilor și/sau deținătorilor legali ai acestora din municipiul Brad, pentru anul 2022, astfel: pentru zonele joase, începând cu data de 21 aprilie până la data de 31 octombrie, iar  pentru zonele mai înalte, începând cu data de 1 mai până la data de 31 octombrie.
      În contextul celor de mai sus supun spre dezbatere plenului Consiliului Local al Municipiului Brad proiectul de hotărâre  în forma  prezentată.
	În susţinerea propunerii mele invoc prevederile  art. 6 din Ordinul Ministrului Agriculturii și Dezvoltării Rurale nr. 544/2013 privind metodologia de calcul al încărcăturii optime de animale pe hectar de pajişte precum și ale  H.G. nr. 1064/2013 privind aprobarea Normelor metodologice pentru aplicarea prevederilor O.U.G. nr. 34/2013 privind organizarea, administrarea si exploatarea pajiștilor permanente și pentru modificarea și completarea Legii fondului funciar nr. 18/1991.

